Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
30 เม.ย. 2558

แรงซื้อหุ้นพลังงานหนุนตลาด ดัชนี SET ฟื้นตัวแคบในกรอบ 1520-1540 จุด
ดัชนี SET อยู่ที่ 1,527.77 จุด +5.30 จุด +0.35% ปริมาณซื้อขาย 13,422  ลบ.
แนวรับ :          1520          แนวต้าน :          1540
 
สรุปทิศทางและแนวโน้มตลาด
ธปท.ยังไม่ใช้ยาแรงในการควบคุมกระแสเงินทุน: ธปท.ยังไม่ใช้ยาแรงในการควบคุมเงินทุนไหลเข้า โดยส่วนใหญ่มาตรการเปิดทางให้บุคคลในประเทศสามารถถือครองสินทรัพย์สกุลเงินตราต่างประเทศได้มากขึ้น และขยายขอบเขตการประกอบธุรกิจเงินตราต่างประเทศของผู้ประกอบธุรกิจที่ไม่ใช่ ธพ. ซึ่งถือว่าเป็นการผ่อนคลายความกังวลของนักลงทุนก่อนหน้านี้ ที่กังวลว่าจะมีการใข้ยาแรงในการควบคุมการไหลเข้าของกระแสเงินทุน เป็นปัจจัย “บวก” ต่อ SET ขณะที่เราคงมุมมองเชิงบวกต่อ SET ระยะ 1-3 เดือนข้างหน้าต่อไปที่เป้าหมาย 1,600-1,620 จุด ลุ้น SET ทำรูปแบบ Morning Star วันนี้ เป็นสัญญาณ “กลับตัว” คล้ายกับช่วงปลายเดือน มี.ค.ที่ผ่านมา
กลุ่มหุ้นที่ได้รับผลดีต่อการปรับลดดอกเบี้ย มีแนวโน้ม Outperform: กลุ่มหุ้นที่ได้รับผลดีจากการปรับลดดอกเบี้ยของ ธปท.ลง 0.25% มีแนวโน้ม Outperform ตลาดช่วงนี้ ได้แก่:
1. กลุ่ม Leasing และ Micro Finance: ได้รับผลดีจากต้นทุนการเงินที่ลดลง เพิ่มอัตราการทำกำไร อย่าง SAWAD TISCO KKP ASK
2. กลุ่มหุ้นที่ให้อัตราผลตอบแทนจากเงินปันผลสูง: INTUCH ADVANC รวมไปถึงพวก Property Fund และ Infrastructure Fund อย่าง TRUEIF JASIF
3. กลุ่มอสังหาฯ: QH PS SIRI อย่างไรก็ดี กลุ่มอสังหาฯ อาจได้รับผลบวกจากการปรับลดดอกเบี้ยไม่มากนัก เนื่องจากกำลังซื้อยังต่ำ และผู้ประกอบการชะลอการเปิดโครงการช่วงนี้
สำหรับกลุ่มหุ้นขนาดใหญ่ แนะนำ “ซื้อ” โรงกลั่น TOP PTTGC และ SCC ที่ผลการดำเนินงานออกมาดี
 
หุ้นที่น่าสนใจทางเทคนิค
VTE “ซื้อ” ราคาแกว่งตัวขึ้นต่อเนื่องตามกรอบแนวโน้มขาขึ้น ทำรูปแบบ Bullish Flag เครื่องมือ DI+ พุ่งชี้ขึ้นอีกครั้งหลังพักตัว เป็นจังหวะซื้อเก็งกำไร มีแนวต้านแรกที่ 4.20 บาท และเป้าหมายระยะกลางที่ 4.50 บาท
KCE “ซื้อ” ราคาหุ้นจบการพักตัว กลับมายืนเหนือเส้นค่าเฉลี่ย 3 เดือน และสามารถทะลุผ่านเส้น Downtrend line ขึ้นมาได้พร้อมปริมาณการซื้อขายสนับสนุน เครื่องมือ DI+ จ่อตัด DI- ขึ้น คาดว่าจะแกว่งตัวขึ้นได้ มีแนวต้านแรกบริเวณ 54.00 บาท ถัดไปที่ 57.00 บาท
PTTGC “ซื้อ” ราคาหุ้นเริ่มดีดตัวขึ้นผ่านรูปแบบ Flag หลังพักตัวสร้างฐาน กำลังทดสอบเส้นค่าเฉลี่ย 3 ปี บริเวณ 64.50 บาท หากผ่านไปได้มีโอกาสแกว่งขึ้นต่อเนื่อง มีแนวต้านแรกที่ 66.00 บาท และเป้าหมายถัดไปที่ 68.00 บาท
AMARIN “ซื้อ” ราคาหุ้นเริ่มมีจังหวะฟื้นตัวขึ้นหลังอยู่ในแนวโน้มขาลงมาระยะยาว ปริมาณการซื้อขายสูงขึ้นโดดเด่น เป็นจังหวะเข้าซื้อเพื่อถือในระยะกลาง มีแนวต้านแรกที่ 14.00 บาท และเป้าหมายระยะกลางที่ 17.00 บาท
 
Futures แนวรับ        แนวต้าน
SET50      1000          1010
               980          1020
Gold       18550         18800
             18300         19000
Oil          2130          2180
             2100          2200